SET พรุ่งนี้ทรงตัวระหว่างรอผลประชามติกรีซ
บล.ฟิลลิป มองตลาดพรุ่งนี้แกว่งแคบ เพื่อรอผลประชามติของกรีซ พร้อมให้แนวรับ 1,485-1,480 จุด ส่วนแนวต้าน 1,500-1,505 จุด
2 ก.ค. 2558

น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึงตลาดหุ้นไทยวันนี้ (2 ก.ค.) ย่อตัวลงแตกต่างจากตลาดหุ้นอื่นในภูมิภาคเอเชียส่วนใหญ่ที่รีบาวด์หลังจากปรับตัวลงไปในช่วงก่อนหน้านี้ ขณะที่ยังมีแรงกดดันจากเรื่องของกรีซอยู่
ส่วนตลาดบ้านเราได้แรงกดดันจากหุ้นกลุ่มแบงก์ที่ปรับตัวลงนำตลาดเนื่องจากมีความกังวลผลประกอบการของกลุ่มแบงก์ที่กำลังจะประกาศงบการเงินไตรมาส 2/58 ออกมาช่วงเดือน ก.ค.นี้ และยังต้องติดตามปัญหากรีซช่วงปลายสัปดาห์ ซึ่งปัจจัยบวกไม่ได้แข็งแรงพอที่จะทำให้ดัชนีฯฟื้นตัวขึ้นมาได้ ดังนั้น จึงมองว่าดัชนีฯมีโอกาสลงมาทดสอบแถว 1,480 จุดหรืออาจจะต่ำกว่า
แนวโน้มการลงทุนในวันพรุ่งนี้ (3 ก.ค.) เชื่อว่าตลาดจะแกว่งแคบ เพื่อรอผลประชามติของกรีซ พร้อมให้แนวรับ 1,485-1,480 จุด ส่วนแนวต้าน 1,500-1,505 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
KBANK ปิดที่ 179.00 บาท ลดลง 10.00 บาท
SCB ปิดที่ 150.00 บาท ลดลง 5.50 บาท
KTB ปิดที่ 16.70 บาท ลดลง 0.40 บาท
PTTGC ปิดที่ 68.50 บาท ลดลง 0.75 บาท
PTT ปิดที่ 356.00 บาท ลดลง 3.00 บาท